**Kauppakeskus Puuvilla** on Porin keskustan läheisyydessä Isosannan kaupunginosassa sijaitseva kauppakeskus. 

Se on rakennettu pääosin entisen Porin puuvillatehtaan vuonna 1981 tulipalossa tuhoutuneen kutomon paikalle. Kauppakeskuksen rakennustyöt aloitettiin marraskuussa 2012. Keskus avautui 30. lokakuuta 2014. Vuonna 2017 Puuvilla valittiin vuoden kauppakeskukseksi Suomessa.

Puuvilla on Satakunnan suurin kauppakeskus ja koko maassa se sijoittuu kymmenen suurimman joukkoon. Sen rakennuttajina toimivat Renor Oy ja eläkevakuutusyhtiö Ilmarinen. Pääurakoitsijana oli Skanska. Rakennushankkeen investointiarvo oli noin 130 miljoonaa euroa. Rakentamisessa panostettiin erityisesti energiatehokkuuteen ja Puuvilla olikin KTI Kiinteistötiedon tutkimuksen mukaan vuonna 2017 Suomen vähäpäästöisin kauppakeskus. 

Kauppakeskuksen suurimpana toimijana oleva Ruokakesko Oy vuokrasi noin 7 000 neliön liiketilan K-Citymarket -ruokakauppaa varten. Yhteensä liiketilaa Puuvillassa on 43 000 m². Liikkeitä Puuvillassa on yli 70 ja 2000 maksutonta pysäköintipaikkaa. 

Puuvilla muodostaa kauppakeskuksen ohella kaupunkikorttelin, joka yhdistää toimintaympäristön niin eri alojen yrityksille kuin koulutusorganisaatioille ja julkisen sektorin palveluyksiköille. Puuvillan yhteydessä toimii esimerkiksi Pohjois-Porin terveysasema ja hammashoitola sekä Keskushammashoitola. Lisäksi Puuvillassa on myös kirjasto. 

Kauppakeskuksen keskellä sijaitsevalla aukiolla järjestetään tapahtumia, ja se on myös yksi vuosittain Porissa järjestettävän SuomiAreenan keskustelupaikoista. 

Vuonna 2018 kauppakeskukseen suunniteltiin mittavia laajennuksia.  Marraskuussa 2018 kahvilaketju Espresso House avasi keskuksen katutasoon noin 300 neliömetrin ja 140 asiakaspaikan kahvilan.

Kuvia
-----

* Pääaukio ja esiintymislava.Pääaukio ja esiintymislava.
* Pääaukio lännen suunnasta.Pääaukio lännen suunnasta.
* Kauppakäytävää pääaukiolta etelään.Kauppakäytävää pääaukiolta etelään.

Lähteet
-------

1. 1 2 3 4  Kauppakeskukset (pdf) *Suomen Kauppakeskusyhdistys ry*.  2021. Viitattu 22.7.2021.
2. ↑  Finnish Shopping Centers 2021 Kauppakeskukset *kauppakeskusyhdistys.fi*.
3. 1 2  Pakkanen, Iida: Tältä näyttää tehdasmiljööseen rakennettu kauppakeskus *Yle Uutiset*.  29.10.2014.
4. ↑  Porin Puuvilla on vuoden kauppakeskus *www.ilmarinen.fi*. Viitattu 17.9.2018.
5. 1 2  Korpelainen, Lore: Porin Puuvillan kauppakeskus avautuu jouluksi 2014  13.11.2012. Yle Satakunta. Viitattu 24.1.2013.
6. 1 2  Suomen vähäpäästöisin kauppakeskus kutsuu yhteiskunnallisiin keskusteluihin Poriin *ilmarinen.fi*. Viitattu 17.9.2018.
7. ↑  Porin Puuvillaan tulee Citymarket  11.4.2012. Yle Satakunta. Viitattu 24.1.2013.
8. ↑  topi.vuoti@pori.fi: Porin Puuvilla - Kauppakeskus punatiilien syleilyssä *Visit Pori*.  21.12.2017.  Arkistoitu 17.9.2018. Viitattu 17.9.2018.
9. ↑  Puuvillan kauppakeskus kasvamassa tuhansilla neliöillä – laajennusosaan ravintoloita, suuri kauppa, elokuvateatteri, sporttibaari *Satakunnan Kansa*.  16.2.2018.  Arkistoitu 17.9.2018. Viitattu 17.9.2018.
10. ↑  Jättikahvila tulee Puuvillaan, palkkaa 20 henkeä *Satakunnan Kansa*.  5.8.2018.  Arkistoitu 17.9.2018. Viitattu 17.9.2018.

Aiheesta muualla
----------------

* Kauppakeskus Puuvillan kotisivut